ระเบียบเทศบาลตำบลกาญจนดิษฐ์ระเบียบเทศบาลตำบลกาญจนดิษฐ์ว่าด้วยคณะกรรมการชุมชนพ.ศ. ๒๕๕๖[๑] โดยที่เป็นการสมควร ปรับปรุงระเบียบว่าด้วยคณะกรรมการชุมชนเพื่อให้ประชาชนในเขตเทศบาลตำบลกาญจนดิษฐ์ ได้มีส่วนร่วมในการบริหารพัฒนาชุมชนท้องถิ่นของตนเองและมีบทบาทในการพัฒนา ป้องกัน แก้ไขปัญหาทางด้านโครงสร้างพื้นฐานเศรษฐกิจ สังคม การจัดการทรัพยากรธรรมชาติและสิ่งแวดล้อมที่อยู่ในอำนาจหน้าที่ขององค์กรปกครองส่วนท้องถิ่น รวมถึงสอดคล้องกับวิธีการบริหารกิจการบ้านเมืองที่ดีอันจะเป็นการส่งเสริมความร่วมมือของประชาชนกับเทศบาลตำบลกาญจนดิษฐ์ ในการจัดบริการสาธารณะตามอำนาจหน้าที่และเสริมสร้างความเข็มแข็งให้กับชุมชนให้เหมาะสมกับสภาวการณ์ปัจจุบันอาศัยอำนาจตามความในมาตรา ๔๘ เตรส (๔) แห่งพระราชบัญญัติเทศบาล พ.ศ.๒๔๙๖ แก้ไขเพิ่มเติมโดยพระราชบัญญัติเทศบาล (ฉบับที่ ๑๑) พ.ศ. ๒๕๔๓ และมาตรา ๕๐(๙) แห่งพระราชบัญญัติเทศบาล พ.ศ. ๒๔๙๖ และแก้ไขเพิ่มเติม (ฉบับที่ ๑๐) พ.ศ. ๒๕๔๒ประกอบกับ มาตรา ๑๖ (๑๖) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ และข้อ ๖ ก (๕) ของระเบียบกระทรวงมหาดไทยว่าด้วยวิธีปฏิบัติงานของเทศบาล หนังสือกระทรวงมหาดไทย ที่ มท ๐๔๑๓/ว ๑๕๕๓ลงวันที่ ๒๙ ธันวาคม ๒๕๓๐ และหนังสือกระทรวงมหาดไทย ที่ มท ๐๔๑๓/ว ๓๙๘ ลงวันที่ ๑๘ธันวาคม ๒๕๓๑ เทศบาลตำบลกาญจนดิษฐ์ จึงออกระเบียบว่าด้วยคณะกรรมการชุมชนเพื่อเป็นแนวทางในการปฏิบัติงานพัฒนาชุมชน ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลกาญจนดิษฐ์ ว่าด้วยคณะกรรมการชุมชน พ.ศ. ๒๕๕๖ข้อ ๒ ระเบียบนี้ให้ใช้บังคับตั้งแต่วันที่ประกาศเป็นต้นไปข้อ ๓ ให้ยกเลิก ระเบียบเทศบาลตำบลกาญจนดิษฐ์ ว่าด้วยคณะกรรมการชุมชน พ.ศ. ๒๕๔๕(แก้ไขเพิ่มเติม พ.ศ. ๒๕๔๗)บรรดาระเบียบ ข้อบังคับ ประกาศ คำสั่งอื่นใดในส่วนที่ตราไว้แล้วซึ่งขัดแย้งกับระเบียบนี้ ให้ใช้ระเบียบนี้บังคับข้อ ๔ ให้นายกเทศมนตรีรักษาการให้เป็นไปตามระเบียบนี้และให้มีอำนาจออกประกาศ คำสั่ง ข้อกำหนด หลักเกณฑ์ วิธีปฏิบัติและแต่งตั้งเจ้าหน้าที่ เพื่อปฏิบัติให้เป็นไปตามระเบียบนี้หมวด ๑บททั่วไป ข้อ ๕ ในระเบียบนี้เทศบาล หมายความถึงเทศบาลตำบลกาญจนดิษฐ์นายกเทศมนตรี หมายความถึงนายกเทศมนตรีตำบลกาญจนดิษฐ์ชุมชน หมายความว่า ชุมชนแออัดชุมชนชานเมือง เคหะชุมชน หมู่บ้านจัดสรร และหรือชุมชนเมืองซึ่งเทศบาลตำบลกาญจนดิษฐ์กำหนดขึ้น โดยทำเป็นประกาศเทศบาลตำบลกาญจนดิษฐ์กรรมการชุมชน หมายความถึงบุคคลที่ได้รับเลือกตั้งตามระเบียบนี้ และได้รับการแต่งตั้งจากนายกเทศมนตรีที่ปรึกษากรรมการชุมชน หมายความถึงบุคคลที่ได้รับการคัดเลือกจากกรรมการชุมชนสมาชิกชุมชน หมายความรวมถึงผู้ที่อยู่ในชุมชนผู้อำนวยการเลือกตั้ง หมายความถึงปลัดเทศบาลหรือผู้ที่ได้รับมอบหมายจากนายกเทศมนตรีเจ้าหน้าที่ หมายความถึงผู้ซึ่งได้รับการแต่งตั้งมอบหมายจากนายกเทศมนตรีให้ปฏิบัติงานตามระเบียบนี้ทรัพย์สินชุมชน หมายความว่าวัสดุ ครุภัณฑ์ เอกสารหลักฐานต่าง ๆ ที่ชุมชนจัดหา จัดทำ จัดซื้อหรือมีผู้บริจาคให้กับชุมชน รวมถึงวัสดุ ครุภัณฑ์ต่าง ๆ ที่เทศบาลจัดหา จัดทำจัดซื้อให้ชุมชน และรวมถึงเงินและทรัพย์สินต่าง ๆที่ชุมชนได้มาหรือมีผู้บริจาคให้ชุมชนทุกกรณีหมวด ๒การจัดตั้งชุมชน ข้อ ๖ ให้เทศบาลประกาศจัดตั้งชุมชนภายในเขตเทศบาลตำบลกาญจนดิษฐ์โดยแบ่งออกเป็นเขตชุมชน ตามพื้นที่การจัดหมู่บ้านของเทศบาลและจัดตั้งชุมชนย่อยขึ้นในพื้นที่แต่ละเขตให้จัดตั้งชื่อชุมชนของแต่ละเขตที่จัดตั้งขึ้น ในชุมชนหนึ่ง ๆตามลักษณะที่กำหนดขอบเขตพื้นที่ของชุมชนตามระเบียบนี้ โดยให้ถือความสะดวกในการปกครองดูแลและพัฒนาชุมชนนั้นๆข้อ ๗ ในการที่จะกำหนดขอบเขตพื้นที่ของชุมชนต่างๆ ให้พิจารณาแบ่งเขตชุมชนตามสภาพพื้นที่ หรือแนวถนน ตรอก ซอย แม่น้ำ ลำคลองหรืออาคารเรือนแถวเดียวกัน หรือมีลักษณะเป็น Block หรือ Zone เดียวกัน อาทิ เช่น หมู่บ้าน คุ้ม ต่าง ๆ ชุมชนแออัด หรือหมู่บ้านจัดสรรเป็นต้นหมวด ๓คณะกรรมการชุมชน ข้อ ๘ ในชุมชนหนึ่งให้มีคณะกรรมการชุมชนคณะหนึ่ง ประกอบด้วย บุคคลจำนวนไม่น้อยกว่าห้าคนแต่ไม่เกินสิบห้าคนโดยให้ประธานชุมชนที่ได้รับการเลือกตั้งจากประชาชนผู้มีสิทธิเลือกตั้งที่อยู่อาศัยในชุมชนนั้นๆ เป็นผู้มีสิทธิคัดเลือกคณะกรรมการชุมชนฝ่ายต่าง ๆโดยความเห็นชอบและแต่งตั้งจากนายกเทศมนตรีในกรณีที่ชุมชนใด หมู่บ้านใดไม่สามารถเลือกตั้งคณะกรรมการชุมชนผู้รับผิดชอบด้านต่าง ๆ ได้ให้ที่ประชุมเลือกตั้งประธานชุมชน เพื่อทำหน้าที่ในการสรรหาบุคคลเป็นคณะกรรมการชุมชนด้านต่างๆ ต่อไปกรณีที่ไม่สามารถเลือกตั้งบุคคลเป็นคณะกรรมการชุมชนตามวรรคหนึ่งหรือประธานชุมชนตามวรรคสองได้ให้คณะกรรมการอำนวยการชุมชนดำเนินการเลือกตั้งคณะกรรมการชุมชนหรือประธานชุมชนตามวิธีการที่เห็นสมควรโดยความเห็นชอบของนายกเทศมนตรีข้อ ๙ ให้คณะกรรมการชุมชนแต่ละคณะประกอบด้วย(๑) ประธานชุมชน(๒) รองประธานชุมชน(๓) เลขานุการชุมชน(๔) ฝ่ายการคลัง(๕) ฝ่ายพัฒนาและส่งเสริมอาชีพ(๖) ฝ่ายป้องกันและรักษาความสงบเรียบร้อย(๗) ฝ่ายสาธารณสุข(๘) ฝ่ายการศึกษา ศาสนา ประเพณี วัฒนธรรม กีฬา และนันทนาการ(๙) ฝ่ายสวัสดิการสังคม(๑๐) ฝ่ายกิจการสตรี(๑๑) ตำแหน่งอื่น ๆ ตามที่คณะกรรมการชุมชนเห็นสมควรแต่งตั้งข้อ ๑๐ บุคคลผู้ที่ได้รับการเลือกตั้งเป็นคณะกรรมการชุมชนต้องมีคุณสมบัติดังต่อไปนี้(๑) มีสัญชาติไทย(๒) เป็นผู้มีรายชื่ออยู่ในทะเบียนบ้าน (ทร. ๑๔) ในเขตชุมชนนั้นของเทศบาลตำบลกาญจนดิษฐ์ติดต่อกันมาแล้วไม่น้อยกว่า ๑ ปี จนถึงวันเลือกตั้ง(๓) มีอายุตั้งแต่ ๒๕ ปีบริบูรณ์ในวันเลือกตั้ง(๔) ต้องเป็นผู้มีความจงรักภักดีต่อชาติ ศาสนา พระมหากษัตริย์(๕) เป็นผู้เลื่อมใสและศรัทธาในการปกครองระบอบประชาธิปไตย(๖) ต้องเป็นผู้ประกอบอาชีพสุจริต ไม่ประพฤติตนเป็นภัยต่อสังคมและเป็นผู้ที่ไม่ยุ่งเกี่ยวกับยาเสพติดทุกกรณี(๗) ต้องเป็นผู้มีความรู้ ความสามารถในการพัฒนาชุมชนได้ดีสามารถอุทิศเวลา และเสียสละให้กับชุมชน(๘) ต้องเป็นผู้มีพื้นความรู้ อ่านออก เขียนได้(๙) ไม่เป็นภิกษุ สามเณร นักพรต หรือนักบวช(๑๐)ต้องเป็นที่ยอมรับของคนในชุมชนและบุคคลดังกล่าวต้องไม่เป็นผู้นำท้องที่หรือท้องถิ่น(๑๑) ต้องเป็นผู้มีความประพฤติดี อยู่ในศีลธรรมและมนุษยสัมพันธ์อันดี(๑๒) ต้องปฏิบัติตามกฎระเบียบ ข้อบังคับของเทศบาลตำบลกาญจนดิษฐ์(๑๓) ไม่เป็นผู้ต้องคำพิพากษาถึงที่สุดให้ลงโทษจำคุกหรือให้ออกจากราชการ ในความผิดฐานทุจริตในหน้าที่ราชการ หรือประพฤติมิชอบในราชการข้อ ๑๑ บุคคลดังต่อไปนี้เป็นผู้มีสิทธิเลือกตั้งคณะกรรมการชุมชน(๑) มีสัญชาติไทย(๒) มีอายุไม่ต่ำกว่า ๑๘ ปีบริบูรณ์ในปีปฏิทินที่มีการเลือกตั้ง(วันที่ ๑ มกราคม ของปีที่มีการเลือกตั้ง)(๓) เป็นบุคคลที่มีชื่ออยู่ในทะเบียนบ้านในเขตชุมชนไม่น้อยกว่า ๑ ปีติดต่อกันถึงวันเลือกตั้งโดยได้รับการรับรองจากนายทะเบียนราษฎรของเทศบาลตำบลกาญจนดิษฐ์ คณะกรรมการชุมชน สมาชิกสภาเทศบาลกำนัน หรือผู้ใหญ่บ้าน(๔) เป็นบุคคลที่ประกอบอาชีพสุจริต ไม่ประพฤติตนเป็นภัยต่อสังคมข้อ ๑๒ คณะกรรมการชุมชนให้อยู่ในตำแหน่งได้คราวละ๔ ปี นับแต่วันเลือกตั้งข้อ ๑๓ กรรมการในคณะกรรมการชุมชนย่อมสิ้นสุดสภาพลงเมื่อ(๑) ถึงคราวออกตามวาระ(๒) ตาย(๓) ลาออก โดยยื่นใบลาออกต่อนายกเทศมนตรี(๔) ย้ายออกไปนอกเขตพื้นที่ชุมชนเกิน ๔๕ วัน(๕) ขาดการประชุมคณะกรรมการ ๓ ครั้ง ติดต่อกันโดยไม่มีเหตุอันควร(๖) ผู้มีสิทธิเลือกตั้งในชุมชนจำนวน ๒ ใน ๓เข้าชื่อเสนอต่อนายกเทศมนตรี ให้ประธานกรรมการชุมชนพ้นจากตำแหน่งและนายกเทศมนตรีให้ความเห็นชอบ(๗) ผู้มีสิทธิเลือกตั้งในชุมชนจำนวน ๒ ใน ๓เข้าชื่อเสนอต่อประธานกรรมการชุมชน ให้กรรมการชุมชนพ้นจากตำแหน่งและกรรมการชุมชนเกินกว่ากึ่งหนึ่งของกรรมการชุมชนทั้งหมดมีมติเห็นชอบ(๘) ผู้มีสิทธิเลือกตั้งในชุมชนจำนวน ๒ ใน ๓เข้าชื่อเสนอต่อนายกเทศมนตรี ให้กรรมการชุมชนทั้งชุดพ้นจากตำแหน่ง และนายกเทศมนตรีเห็นชอบ(๙) ในกรณีเกิดความขัดแย้งขึ้นในคณะกรรมการชุมชนจนไม่สามารถปฏิบัติงานต่อไปได้ หรือปฏิบัติต่อไปอาจเกิดความเสียหายที่ปรึกษาคณะกรรมการชุมชนเสนอต่อนายกเทศมนตรีให้กรรมการชุมชนทั้งชุดพ้นจากตำแหน่งและนายกเทศมนตรีให้ความเห็นชอบ(๑๐) กรรมการชุมชนของคณะกรรมการนั้นลงมติให้ออกเพราะเห็นว่ามีความไม่เหมาะสมในการปฏิบัติงานตามตำแหน่งหน้าที่มติในข้อนี้ต้องมีคะแนนเสียงไม่น้อยกว่ากึ่งหนึ่งของกรรมการทั้งหมด ทั้งนี้ โดยความเห็นชอบของนายกเทศมนตรี(๑๑) นายกเทศมนตรีสั่งให้ออก โดยเห็นว่ามีความประพฤติไม่เหมาะสมในการปฏิบัติงานตามตำแหน่งหน้าที่หรือในทางที่นำความเสื่อมเสียแก่ชุมชนนั้น(๑๒) ต้องโทษจำคุกฐานกระทำความผิดในคดีอาญายกเว้นการกระทำความผิดลหุโทษ หรือกระทำความผิดโดยประมาทข้อ ๑๔ เมื่อกรรมการในคณะกรรมการชุมชนว่างลงตามข้อ ๑๓ ยกเว้นข้อ ๑๓ (๑), ๑๓ (๘) และ ๑๓ (๙) ให้คณะกรรมการชุมชนคัดเลือกบุคคลที่เหมาะสมจากคณะกรรมการชุมชนที่คงเหลืออยู่หรือราษฎรที่อยู่อาศัยภายในเขตชุมชนนั้นเสนอต่อนายกเทศมนตรีเพื่อแต่งตั้งให้เป็นกรรมการแทนตำแหน่งที่ว่างลงแต่ให้อยู่ในตำแหน่งได้เพียงเท่าวาระของผู้ซึ่งตนแทนถ้ากรรมการว่างลงก่อนถึงกำหนดออกตามวาระไม่เกิน ๑๘๐ วันจะไม่คัดเลือกเสนอนายกเทศมนตรี เพื่อแต่งตั้งขึ้นแทนตำแหน่งที่ว่างนั้นก็ได้ให้เป็นดุลยพินิจของนายกเทศมนตรีข้อ ๑๖ กรณีกรรมการชุมชนพ้นจากตำแหน่งตามข้อ ๑๓(๑), ๑๓ (๘) และ ๑๓ (๙) ให้เทศบาลจัดให้มีการเลือกตั้งคณะกรรมการชุมชนชุดใหม่ให้แล้วเสร็จภายใน๔๕ วัน นับแต่วันที่ กรรมการชุมชนชุดเดิมพ้นจากตำแหน่งข้อ ๑๗ เพื่อประโยชน์ในการให้คำปรึกษาแนะนำและการให้การสนับสนุนการดำเนินงานของคณะกรรมการชุมชนจะคัดเลือกบุคคลในชุมชนที่เห็นสมควรแต่งตั้งที่ปรึกษาชุมชนก็ได้แต่ต้องมีจำนวนไม่เกินชุมชนละ ๒ คน โดยการแต่งตั้งของนายกเทศมนตรีตำบลกาญจนดิษฐ์หมวด ๔การเลือกตั้งประธานชุมชนและคณะกรรมการชุมชน ข้อ ๑๘ ให้นายกเทศมนตรีตำบลกาญจนดิษฐ์แต่งตั้งเจ้าหน้าที่ดำเนินการเลือกตั้งอย่างน้อย ๗ คนข้อ ๑๙ ผู้มีสิทธิสมัครเลือกตั้งเป็นประธานชุมชนต้องยื่นใบสมัครด้วยตนเองพร้อมหลักฐานสำเนาทะเบียนบ้าน บัตรประจำตัวประชาชนและรูปถ่ายหน้าตรง ตามวันเวลา และสถานที่กำหนดข้อ ๒๐ ในชุมชนใดถ้ามีผู้สมัครไม่เกินจำนวนประธานชุมชนที่กำหนด ให้ถือว่าผู้สมัครได้รับเลือกตั้งโดยไม่มีการเลือกตั้งข้อ ๒๑ วิธีการดำเนินการเลือกตั้งประธานชุมชนและคณะกรรมการชุมชนให้เป็นไปตามที่นายกเทศมนตรีตำบลกาญจนดิษฐ์กำหนด โดยใช้วิธีลับให้ใช้วิธีหย่อนบัตรเลือกตั้งข้อ ๒๒ ให้นายทะเบียนท้องถิ่นเทศบาลตำบลกาญจนดิษฐ์จัดทำประกาศบัญชีรายชื่อผู้มีสิทธิเลือกตั้ง และให้มีอำนาจในการเพิ่มชื่อ และถอนชื่อผู้มีสิทธิเลือกตั้งได้การประกาศบัญชีรายชื่อผู้มีสิทธิเลือกตั้งให้ติดประกาศไว้ในชุมชนให้ทราบก่อนวันเลือกตั้ง อย่างน้อย ๗ วันถ้าผู้มีสิทธิเลือกตั้งเห็นว่าตนไม่มีบัญชีรายชื่อผู้มีสิทธิเลือกตั้งให้มีสิทธิยื่นคำร้องขอเพิ่มชื่อ หรือขอถอนชื่อต่อนายทะเบียนท้องถิ่นเทศบาลตำบลกาญจนดิษฐ์ก่อนวันเลือกตั้งไม่น้อยกว่า ๓ วันข้อ ๒๓ ให้นายกเทศมนตรีตำบลกาญจนดิษฐ์จัดทำประกาศแต่งตั้ง และถอดถอนประธานชุมชน คณะกรรมการชุมชนและลงนามในบัตรประจำตัวประธานชุมชน และคณะกรรมการชุมชนกรณีถอดถอนประธานชุมชนและคณะกรรมการชุมชนจะกระทำได้เมื่อสอบสวนแล้วเห็นว่าประพฤติตนเป็นที่เสื่อมเสียหรือก่อให้เกิดความเสียหายแก่ชุมชนและทางราชการข้อ ๒๔ นายกเทศมนตรีตำบลกาญจนดิษฐ์จะออกระเบียบการเลือกตั้งประธานชุมชนและคณะกรรมการชุมชน โดยเฉพาะแต่ละชุมชนซึ่งไม่ขัดแย้งกับระเบียบนี้ด้วยก็ได้ข้อ ๒๕ ให้ประธานชุมชนที่ได้รับการเลือกตั้งจากผู้มีสิทธิเลือกตั้งคัดเลือกคณะกรรมการชุมชน ประกอบด้วย รองประธานชุมชน เลขานุการ และกรรมการฝ่ายต่างๆ และเสนอชื่อให้นายกเทศมนตรี ตำบลกาญจนดิษฐ์แต่งตั้งเป็นคณะกรรมการชุมชนหมวด ๕การดำเนินงานของคณะกรรมการชุมชน ข้อ ๒๖ ให้คณะกรรมการชุมชน มีหน้าที่ดังต่อไปนี้(๑) เป็นผู้นำและเป็นแกนกลางในการพัฒนาชุมชน(๒) แก้ไขปัญหาต่าง ๆ ที่เกิดขึ้นภายในชุมชน(๓) เสนอแผนงานและโครงการ เพื่อขอความช่วยเหลือจากเทศบาล(๔) สนับสนุนและส่งเสริมให้ประชาชนมีความสำนึกในการปกครองในระบอบประชาธิปไตยและร่วมกันในการพัฒนาชุมชนของตนเอง(๕)ส่งเสริมขนบธรรมเนียมประเพณีอันดีงามตลอดจนสร้างความสามัคคีให้เกิดขึ้น ในชุมชน(๖) ดำเนินการอื่น ๆที่เกี่ยวข้องกับการพัฒนาท้องถิ่นตามที่เห็นสมควร โดยไม่ขัด ต่อระเบียบและกฎหมายข้อ ๒๗ ให้มีการประชุมคณะกรรมการชุมชนครั้งแรกภายใน๓๐ วัน นับแต่การเลือกตั้งคณะกรรมการชุมชนแล้วเสร็จ โดยให้นายกเทศมนตรีเรียกประชุมและทำหน้าที่เป็นประธานในที่ประชุมข้อ ๒๘ ให้คณะกรรมการชุมชนจัดให้มีการประชุมกันอย่างน้อยเดือนละหนึ่งครั้งหรือตามความจำเป็นเหมาะสมถ้าประธานชุมชนไม่มาประชุม หรือไม่อาจปฏิบัติหน้าที่ได้ให้รองประธานชุมชนดำเนินการเป็นประธานในที่ประชุม และกรณีประธานชุมชนและรองประธานชุมชนไม่มาประชุม หรือไม่อาจปฏิบัติหน้าที่ได้ให้คณะกรรมการชุมชนที่มาประชุมเลือกคณะกรรมการชุมชนคนหนึ่งทำหน้าที่ดำเนินการเป็นประธานในที่ประชุมข้อ ๒๙ การประชุมคณะกรรมการทุกครั้งต้องมีกรรมการมาประชุมจำนวนไม่น้อยกว่ากึ่งหนึ่งของจำนวนกรรมการทั้งหมดที่มีอยู่จึงจะเป็นองค์ประชุมข้อ ๓๐ ให้มีการประชุมคณะกรรมการชุมชนอย่างน้อยเดือนละหนึ่งครั้งโดยให้เลขานุการคณะกรรมการชุมชนทำหน้าที่ออกหนังสือเชิญประชุมให้คณะกรรมการทราบล่วงหน้าไม่น้อยกว่าสามวันเว้นแต่กรณีมีเหตุจำเป็นหรือเร่งด่วนจะเชิญประชุมด้วยวาจาก็ได้และการลงมติข้อปรึกษาในการประชุมนั้นให้ถือเสียงข้างมากกรรมการคนหนึ่งย่อมมีเสียงหนึ่งในการลงคะแนนถ้ามีจำนวนเสียงเท่ากันให้ประธานออกเสียงเพิ่มขึ้นได้อีกเสียงหนึ่งเป็นเสียงชี้ขาดในการประชุมข้อ ๓๑ การประชุมของคณะกรรมการชุมชนให้กระทำโดยเปิดเผยณ สถานที่ที่คณะกรรมการ หรือประธานชุมชนเห็นสมควรและเปิดโอกาสให้คณะกรรมการอำนวยการหรือที่ปรึกษาของคณะกรรมการชุมชนหรือสมาชิกชุมชนในชุมชนเข้ารับฟัง และหรือเสนอแนะให้คำปรึกษาได้โดยไม่มีสิทธิลงคะแนนเสียงเว้นแต่คณะกรรมการชุมชนจะมติเห็นสมควรให้ประชุมลับข้อ ๓๒ การประชุมทุกครั้งให้เลขานุการคณะกรรมการชุมชนทำหน้าที่จดรายงานการประชุมแล้วรายงานให้เทศบาลตำบลกาญจนดิษฐ์ทราบโดยไม่ชักช้าหมวด ๖คณะกรรมการอำนวยการชุมชน ข้อ ๓๓ ให้เทศบาลแต่งตั้งคณะกรรมการอำนวยการชุมชนคณะหนึ่งทำหน้าที่อำนวยการประสานงาน และให้การสนับสนุนการดำเนินงานของชุมชนข้อ ๓๔ คณะกรรมการอำนวยการชุมชนประกอบด้วย(๑) นายกเทศมนตรี เป็นประธานกรรมการ(๒) รองนายกเทศมนตรี เป็นรองประธานกรรมการ(๓) หัวหน้าส่วนราชการภายในเทศบาล และผู้แทนภาคเอกชนหรือผู้ทรงคุณวุฒิ ตามที่นายกเทศมนตรีเห็นสมควร เป็นกรรมการ(๔) ปลัดเทศบาล เป็นกรรมการและเลขานุการ(๕) นักพัฒนาชุมชน เป็นกรรมการและผู้ช่วยเลขานุการข้อ ๓๕ ให้คณะกรรมการอำนวยการชุมชนมีหน้าที่ดังต่อไปนี้(๑) กำหนดนโยบายและแผนการดำเนินงาน(๒) ส่งเสริม สนับสนุน และควบคุมดูแลการดำเนินงานของคณะกรรมการชุมชน(๓) ติดตามและประเมินผลการดำเนินงาน(๔) แก้ไขปัญหาอุปสรรคในการดำเนินงาน(๕)แต่งตั้งคณะอนุกรรมการหรือคณะทำงานเพื่อมอบหมายให้ปฏิบัติหน้าที่แทนหมวด ๗รายรับและรายจ่ายของชุมชน ข้อ ๓๖ ชุมชนหนึ่ง ๆอาจมีรายได้ดังนี้(๑) เงินและทรัพย์สินอื่นที่มีผู้อุทิศให้(๒) เงินอุดหนุนจากเทศบาล หรือหน่วยงานอื่น(๓) เงินที่ได้จากการจัดการทรัพย์สินของชุมชน(๔) เงินจากกิจกรรมอื่น ๆ ที่คณะกรรมการชุมชนจัดขึ้นข้อ ๓๗ ให้คณะกรรมการชุมชนหรือผู้ได้รับมอบหมายให้เก็บรักษาเงินของชุมชนนำรายได้ของชุมชนฝากธนาคารในนามของชุมชนทั้งจำนวนและหากมีความจำเป็นที่จะต้องเก็บรักษาเงินไว้จ่ายในกรณีเร่งด่วนให้เป็นไปตามที่คณะกรรมการกำหนด โดยความเห็นชอบของเทศบาลตำบลกาญจนดิษฐ์ข้อ ๓๘ ให้ประธานชุมชนพร้อมด้วยกรรมการฝ่ายการคลังและเลขานุการของคณะกรรมการเป็นผู้มีอำนาจเบิกจ่ายเงินของชุมชนการเบิกจ่ายเงินของชุมชนต้องลงลายมือชื่อในการเบิกจ่ายอย่างน้อย ๒ คนโดยมีประธานชุมชน เป็นผู้ลงลายมือชื่อเบิกจ่ายทุกครั้งข้อ ๓๙ ชุมชนอาจมีรายจ่ายดังนี้(๑) รายจ่ายเพื่อการสาธารณประโยชน์(๒) รายจ่ายเพื่อการดำเนินการกิจการชุมชน(๓) รายจ่ายเพื่อการบริหารงานของชุมชน(๔) รายจ่ายอื่นที่คณะกรรมการชุมชนเห็นสมควรหมวด ๘การกำกับดูแลชุมชน ข้อ ๔๐ นายกเทศมนตรีมีสิทธิระงับการดำเนินการใดๆ ของคณะกรรมการชุมชน เมื่อเห็นว่าเป็นผลเสียหายแก่ชุมชนหรือทางราชการข้อ ๔๑ นายกเทศมนตรีมีสิทธิถอดถอนประธานชุมชนและกรรมการชุมชนได้เมื่อได้สอบสวนแล้ว เห็นว่าประพฤติตนเป็นที่เสื่อมเสียหรือก่อให้เกิดความเสียหายแก่ชุมชนและทางราชการข้อ ๔๒ กรณีไม่สามารถดำเนินการตามระเบียบนี้ได้ให้นายกเทศมนตรีมีอำนาจในการพิจารณาวินิจฉัยสั่งการตามที่เห็นสมควรข้อ ๔๓ การแก้ไขเพิ่มเติมระเบียบนี้จะกระทำได้เมื่อได้รับความเห็นชอบจากนายกเทศมนตรีตำบลกาญจนดิษฐ์ประกาศณ วันที่ ๘ ตุลาคม พ.ศ. ๒๕๕๖พีระเดชเกิดอุดมนายกเทศมนตรีตำบลกาญจนดิษฐ์ปริยานุช/ผู้จัดทำ๑๒ ธันวาคม๒๕๕๖จุฑามาศ/ผู้ตรวจ๒๔ ธันวาคม๒๕๕๖[๑] ราชกิจจานุเบกษาเล่ม ๑๓๐/ตอนที่ ๑๓๐ ง/หน้า ๑/๑๒ ธันวาคม ๒๕๕๖